مگہی زبان

مگہی یا ماگدھی بھارت کے مشرقی وسطیٰ میں بولی جانے والی ایک اہم زبان ہے۔ اس کا قریبی تعلق بھوجپوری اور میتھلی زبانوں سے ہے اور ان تینوں کو عموماً بہاری زبان کی بولیاں شمار کیا جاتا ہے۔ مگہی کو دیوناگری یا کیتھی رسم الخط میں لکھا جاتا ہے۔ سنہ 2002ء کی مردم شماری کے مطابق، مگہی بولنے والوں کی تعداد تقریباً 1 کروڑ 30 لاکھ ہے اور یہ زبان بہار کے مختلف علاقوں جیسے گیا، پٹنہ، راجگیر، نالندہ اور جہان آباد میں زیادہ بولی جاتی ہے۔

مگہی زبان کو ایک مذہبی زبان کے طور پر بھی اہمیت حاصل ہے، کیونکہ کئی جین مت کے متون اسی زبان میں لکھے گئے ہیں۔ مگہی کی روایت زیادہ تر زبانی شکل میں زندہ ہے اور یہ آج بھی عوامی سطح پر استعمال ہوتی ہے۔ مگہی کا پہلا مشہور مہاکاوی (مثنوی)  مہاکوی یوگیش نے 1960ء – 1962ء کے درمیان تحریر کیا تھا۔  کو جدید مگہی کے سب سے مشہور شاعر کے طور پر جانا جاتا ہے اور ان کی جینتی 23 اکتوبر کو مگہی دن کے طور پر منائی جاتی ہے۔

سنہ 2002ء میں  کو مگہی زبان کے حوالے سے ان کی خدمات کے اعتراف میں ساہتیہ اکادمی اعزاز دیا گیا۔

کچھ ماہرین کا خیال ہے کہ مگہی زبان سنسکرت کی ایک شکل ہے، مگر یہ بات بھی قابل ذکر ہے کہ بدھ اور مہاویر دونوں کی تعلیمات کی زبان ماگدھی ہی تھی۔ بدھ نے زبان کی قدامت کے بارے میں واضح طور پر کہا تھا کہ "یہ ماگدھی ہی اصل زبان ہے"۔ اس لیے مگہی زبان کا تعلق براہ راست ماگدھی سے ہے اور اس کی رسم الخط کیتھی ہے۔

 حواشی 

 حوالہ جات 

زمرہ:بہار (بھارت) کی زبانیں
زمرہ:بہاری زبانیں
زمرہ:جھاڑکھنڈ کی زبانیں
زمرہ:دیوناگری میں لکھی جانے والی زبانیں
زمرہ:مشرقی ہند۔آریائی زبانیں
زمرہ:مغربی بنگال کی زبانیں
زمرہ:نیپال کی زبانیں
زمرہ:قدیم زبانیں
زمرہ:ہندی کی بولیاں
زمرہ:ہند یورپی زبانیں
زمرہ:ہندی زبانیں
زمرہ:بہار (بھارت)
زمرہ:ہند۔ایرانی زبانیں